text: Ejendom nedbrændte: Pas på med ilden, når det er tørt
  19 juli 2014 kl. 06.48
  En ejendom i Horne ved Varde nedbrændte fredag aften.
  Bygningen havde stråtag, og selvom Syd- og Sønderjyllands Politi endnu ikke kender den præcise årsag til branden, er det ekstremt tørre vejr et godt bud.
  -Derfor skal man være ekstra påpasselig i øjeblikket, når man bruger ild, fortæller vagtchefen til TV SYD.
  Ingen personer eller dyr kom til skade ved branden, men ejendommen nedbrændte.
  